Björgunarsveitir í Eyjafirði hafa verið kallaðar til ásamt þyrlu frá Landhelgisgæslunni vegna alvarlegs slyss í Sölvadal nú rétt fyrir klukkan 22 í kvöld . Færð á svæðinu er slæm og því bað lögreglan á Norðurlandi eystra um hjálp þyrlunnar . Þá hafa snjóruðningsmenn einnig verið kallaðir út til hjálpar . UPPFÆRT 00:40 Maður féll í Núpá þegar hann var að vinna við stíflu sem er í ánni þegar krapagusa hreif hann með sér . Björgunarsveitarmenn á vélsleðum voru fyrstir á staðinn en maðurinn er enn ófundinn . Nánar sjá Facebook uppfærslu lögreglunnar á Norðurlandi eystra hér að neðan . UPPFÆRT 07:35 Maðurinn er enn ófundinn , nú eru 43 leitarmenn á 17 tækjum og er að bætast enn í hópinn . Önnur þyrla með 10 manna sérhæfðum hóp í straumvatnsbjörgun er á leiðinni norður . Sjá nánar Facebook pósta lögreglunnar á Norðurlandi eystra . Sölvadalur er staðsettur inn af Eyjafirði ( rauða merkið )